05/03/2018 | Administración LocalMunicipal
Ferrol
Cultura
Aprobación das Bases reguladoras da XXV Edición do Premio Internación de Gráfica Máximo Ramos. Ferrol 2018

O obxectivo da XXV edición do Premio Internacional de Gráfica Máximo Ramos 2018, que se realiza con carácter bianual, é dar testemuño do dinamismo e pluralidade da gráfica actual dende a perspectiva da arte contemporánea múltiple e seriada. Esta convocatoria constitúe, así mesmo, unha oportunidade para a consolidación e enriquecemento dos fondos de arte do Concello de Ferrol. As bases reguladoras do premio publicaranse no Boletín Oficial da Provincia e na páxina web do concello de Ferrol www.ferrol. gal/premiomaximoramos. O prazo de presentación de solicitudes virá determinado pola posterior publicación do extracto da convocatoria no citado Boletín. - Poderán participar no certame artistas de calquera nacionalidade e país de residencia. - O certame está aberto a todos os procesos gráficos tradicionais ou experimentais, incluídos os dixitais, o vídeo, a fotografía e a instalación, con intervencións directas ou combinadas con calquera outro procedemento, sen condicións de tamaño. Admítense polípticos, obras seriadas, probas únicas, variacións. - Cada participante poderá presentar de 2 a 6 obras pertencentes a unha mesma familia ou serie, ou unha soa obra seriada completa formada por varias pezas. - Non poderán concorrer ao premio os gañadores das cinco convocatorias anteriores. - Non se admiten obras premiadas noutros certames nin realizadas antes do 2012. Concederase un único premio de 7000€ (impostos engadidos). O xurado poderá outorgar unha ou varias mencións honoríficas. -Os candidatos enviarán ao correo electrónico premiomr@ferrol. es, dentro do prazo de 20 días naturais contados a partir do día seguinte ao da publicación do extracto da convocatoria no Boletín Oficial da Provincia, a seguinte documentación: · O formulario debidamente cuberto e asinado. · Fotografías das obras. Formato JPEG (de 500 KB a 1 MB máximo cada unha). · Nos pés de foto indicarase: apelidos, nome e número da obra correspondente á lista do formulario. · Un currículum vítae resumido e unha breve explicación das obras (en galego, castelán, inglés ou francés). Todo nun máximo de dúas páxinas. · Indicarase se as obras presentadas son obras únicas ou editadas, ou se se poden editar. Non se aceptarán candidaturas acompañadas dun formulario non asinado. -O xurado terá a seguinte composición: · Unha presidencia técnica e catro vogais, todos eles de recoñecido prestixio no campo das artes gráficas con voz e voto. Aboaráselle a cada un deles en concepto de asesoramento a cantidade de 300 € (suxeitos ás retencións legais correspondentes). · Unha presidencia institucional con funcións representativas, que recaerá no alcalde do Concello de Ferrol ou concelleiro no que delegue. · A secretaría, que recaerá nunha funcionaria do negociado de Cultura, que actuará con voz e sen voto. -A composición do xurado darase a coñecer, con anterioridade a súa reunión, na páxina web do concello de Ferrol www.ferrol. gal/premiomaximoramos, co fin de que se poidan interpoñer, no seu caso, os recursos legais pertinentes. O xurado, despois de ver as solicitudes e dossiers dixitais, realizará unha selección das obras que, según o seu criterio, reúnan a calidade suficiente para ser valoradas. -A relación das obras seleccionadas darase a coñecer antes do 30 de abril a través da páxina web do concello de Ferrol www.ferrol. gal/premiomaximoramos Os candidatos seleccionados recibirán ademáis un correo electrónico. -Todas as obras seleccionadas formarán parte da exposición, incluiranse no catálogo que se realice desta, e terán opción ao premio. - As obras seleccionadas poderanse enviar montadas sobre soporte ríxido, enmarcadas con metacrilato ou sen enmarcar. Neste último caso a organización definirá un sistema para presentar as obras e poderá consultar co artista as súas preferencias. - Apelido/s e nome - Título da obra - Técnica/s - Ano de realización - Valor da obra en euros - Sentido de posición da obra - En caso de obra editada, indicar o número da tirada. Achegarase o formulario impreso, datado e asinado, así como un CD con fotografías das obras enviadas en alta resolución (300 ppp). -No canto do transporte, enviarase todo por correo postal ou transporte privado, en soporte ríxido ou tubo reutilizable. -Nos envíos dende o estranxeiro, indicarase sobre o paquete: “Impresos para exposición temporal / sen valor comercial”. A organización non se fai responsable de ningunha obra retida na aduana. -Os gastos de envío correrán por conta do participante. A devolución correrá a cargo da organización do certame. As obras estarán aseguradas unicamente durante o tempo que dure a exposición. A organización non se fará responsable dos danos sufridos polas obras durante o transporte (ida ou volta). -As obras deberán remitirse ao Centro Torrente Ballester de Ferrol no período que abrangue entre o 2 e o 21 de maio de 2018, ambos inclusive. No exterior constará: 25 PMR Premio Internacional de Gráfica Máximo Ramos Centro Torrente Ballester Rúa Concepción Arenal, s/n 15402-Ferrol (A Coruña) España -Rematado o prazo de presentación dos orixinais das obras, o xurado proporá ao autor premiado de entre as obras seleccionadas. - O xurado resérvase o dereito de que o premio quede deserto. As decisións do xurado son inapelables. - O ditame do xurado darase a coñecer no acto de inauguración da exposición e publicarase na páxina web do concello de Ferrol www.ferrol. gal/premiomaximoramos. - A exposición terá lugar do 9 de xuño ao 14 de agosto de 2018. - Editarase un catálogo da exposición. Os participantes seleccionados autorizan á organización a reproducir as obras no catálogo con fins promocionais, asegurando que estas obras están libres de calquera tipo de canon ou dereito de reprodución. - Cada participante seleccionado recibirá un catálogo.7.- A/s obra/s premiada/s pasarán a formar parte do patrimonio do Concello de Ferrol.8.- Para a resolución de posibles dúbidas ou erros nas versións traducidas das bases, considerase como texto oficial o redactado en galego.9.- A presentación das obras ao premio implica a total aceptación destas bases por parte dos artistas participantes. Ferrol, 26 de febreiro de 2018 O concelleiro delegado de Cultura, Educación e Universidade Jesús Basterrechea López